Tarybos Reglamentas (EB) Nr. 1255/96
1996 m. birželio 27 d.
laikinai sustabdantis autonominių Bendrojo muitų tarifo muitų taikymą tam tikriems pramonės ir žemės ūkio produktams
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 28 straipsnį,
atsižvelgdama į Komisijos pasiūlymą,
kadangi šiame reglamente nurodytų produktų gamyba Bendrijoje yra nepakankama arba jie apskritai negaminami; kadangi gamintojai todėl negali patenkinti Bendrijos pramonės šakų, naudojančių šiuos produktus, poreikių;
kadangi Bendrija yra suinteresuota iš dalies arba visiškai sustabdyti autonominių Bendrojo muitų tarifo muitų taikymą šiems produktams;
kadangi sprendimą sustabdyti šių autonominių muitų taikymą turėtų priimti Bendrija;
kadangi reglamentai, laikinai sustabdantys autonominių Bendrojo muito tarifo muitų taikymą tam tikriems pramonės ir žemės ūkio produktams, didele dalimi atnaujino ankstesnes priemones; kadangi, siekiant racionalizuoti šia priemones, nederėtų apriboti šio reglamento galiojimo laiko, nes jo taikymo sritis gali būti priderinama, o prireikus Tarybos reglamentu produktai gali būti įtraukiami į sąrašą arba iš jo išbraukiami;
kadangi dėl Kombinuotosios nomenklatūros ir TARIC kodų pakeitimų nereikia daryti jokio esminio pakeitimo; kadangi kad būtų paprasčiau naudotis, turėtų būti numatyta suteikti Komisijai teisę, gavus Muitinės kodekso komiteto nuomonę, daryti šio reglamento priedo būtinus pakeitimus ir technines adaptacijas, taip pat skelbti konsoliduotą versiją,
PRIĖMĖ ŠĮ REGLAMENTĄ:
1 straipsnis
Autonominio Bendrojo muitų tarifo muito taikymas šiame priede išvardytiems produktams sustabdomas tokiu lygmeniu, koks yra nurodytas prie kiekvieno produkto.
2 straipsnis
Komisija priima technines adaptacijas, kurias reikia padaryti dėl Kombinuotosios nomenklatūros ir TARIC kodų pakeitimų, taip pat skelbia konsoliduotą versiją 3 straipsnyje nurodyta tvarka.
3 straipsnis
1. Komisijai padeda Muitinės kodekso komitetas, įsteigtas pagal Reglamento (EEB) Nr. 2913/92 247 straipsnį [1].
2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pateikia per tokį laiką, kurį nustato pirmininkas priklausomai nuo klausimo skubumo. Nuomonė patvirtinama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą Komisijos siūlymu. Valstybių narių atstovų komitete balsai skaičiuojami taip, kaip nustatyta tame straipsny je. Pirmininkas nebalsuoja.
3. Komisija patvirtina priemones, kurios pradedamos taikyti nedelsiant.
Tačiau, jei šios priemonės neatitinka komiteto nuomonės, Komisija nedelsdama apie jas praneša Tarybai. Tokiu atveju Komisija atideda savo patvirtintų priemonių taikymą trims mėnesiams po pranešimo pateikimo dienos.
Per ankstesnėje įtraukoje nurodytą laiką Taryba kvalifikuota balsų dauguma gali priimti kitokį sprendimą.
4 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1996 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1996 m. birželio 27 d.